[ca] El projecte arrenca en evidenciar-se la manca d'espais de socialització propers als centres educatius de l'Institut Escola Marta Mata i l'Institut Cirviànum. Aquests centres s'ubiquen al nord de Torelló, a la urbanització del Castell, una zona que ha estat urbanitzada però encara no construïda. Així doncs, aquests equipaments es troben enmig del no-res, sense cap teixit urbà que propiciï les relacions socials abans, durant o després del procés d'aprenentatge. A més a més de la manca de teixit urbà, aquesta àrea es troba desconnectada respecte de la resta de Torelló. Les barreres causades pel desnivell topogràfic, així com per les vies del tren, fan que actualment aquesta zona estigui més vinculada amb Sant Vicenç de Torelló que no pas amb el centre del mateix municipi. Atesa la importància de disposar d'un teixit urbà consolidat que doni suport als equipaments educatius, el projecte pretén donar resposta a aquesta necessitat dissenyant una xarxa d'espais de socialització al nord de Torelló en forma d'eix cívic. En segon lloc, entrant en el funcionament de l'equipament en si, detectem que a hores d'ara l'alumnat de secundària de l'Institut Escola Marta Mata cursa els estudis en barracons i que, per tant, aquest centre necessita ser ampliat. La proposta actual d'ampliació suposa perdre aproximadament la meitat de la superfície de pati (deixant solament lliures les pistes poliesportives). Reconeixent la importància d'aquest espai dins del procés de socialització i també d'aprenentatge de l'alumnat, el projecte proposa una ampliació que respecti la zona de pati, incorporant-la com a part de l'aula i millori també la relació del centre educatiu amb el seu entorn. A més a més, tractem de difuminar els límits entre el pati i els espais de socialització adjacents al centre, per tal que aquests espais formin també part del pati durant l'horari lectiu.

[en] The project starts when the lack of socialization spaces near the educational centres of the Marta Mata School Institute and the Cirviànum Institute become evident. These centres are located in the north of Torelló, in the Castell urbanization, an area that has been urbanized but not built yet. So, these facilities are in the middle of nowhere, without any building nearby to encourage social relations before, during or after the learning process. In addition to the lack of urban development, this area is disconnected from the rest of Torelló. The barriers caused by the topographical unevenness as well as by the train tracks mean that this area is currently more linked to Sant Vicenç de Torelló than to the centre of the municipality itself. Given the importance of having a consolidated urban environment that supports educational facilities, the project aims to respond to this need by designing a network of socializing spaces in the north of Torelló in the form of a civic axis. Secondly, already entering into the operation of the equipment itself, we notice that at this time the secondary school students of the Marta Mata School Institute study in bungalows and that, therefore, this centre needs to be extended. The current extension proposal involves losing approximately half of the playground area (leaving only the sports courts free). Recognizing the importance of this space in the socialization and learning process of the students, the project proposes an extension that respects the patio area, incorporating it as part of the classroom and also improving the relationship between the educational centre with its surroundings. In addition, we try to blur the boundaries between the playground and the socializing spaces adjacent to the centre, so that these spaces are also part of the playground during school hours.